РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 8

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 12 юни 2020 г.

Днес, 12 юни 2020 г. от 12:00 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА  
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ  	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Анализ на натовареността на съдилищата за 2019 г.
(Отложена с решение по т.2 от протокол № 7/27.05.2020 г. на заседание на КСКНСС).

2. Доклад относно промяна на границите на съдебни райони. 

3. Проект от експертните сътрудници за изменение на Методиката за контрол и проверка на статистическите данни отчитаща дейността на съдебните органи и съдиите в РБ, в частта касаеща индексите за резултатите от инстанционната проверка на съдебните актове и Указанията към отчетните форми.
(Отложена с решение по т.3 от протокол № 7/27.05.2020 г. на заседание на КСКНСС)

4. Обобщена информация във връзка с изпълнение на решение по т. 2 от протокол № 6/15.05.2020 г. от заседание на КСКНСС.

5. Предложение на административния ръководител на Районен съд – Нова Загора  относно прекратяване командироването в Софийски районен съд на г-н Сава Шишенков – съдия в РС Нова Загора.
( Писмо вх.№ ВСС-11029/12.09.2019г., оттеглена точка от дневния ред на СК)

6. Писмо от административния ръководител на Окръжен съд – София за прекратяване на командироването на един от съдиите при от РС – Сливница командировани в други органи на съдебната власт, поради възникнала необходимост за кадрово обезпечаване работата на РС – Сливница на основание чл. 30, ал. 5, т. 18 от ЗСВ.
( Писмо вх.№ ВСС-4960/26.05.2020г.)

7. Извлечение от протокол № 12/01.06.2020 г. на Комисията по атестирането и конкурсите към СК на ВСС, т. Р-29.2., относно искане за увеличаване на щата за съдебни помощници в Районен съд – Варна.

8. Предложение от работната група по административните дела сформирана към КСКНСС, във връзка с искане от административния ръководител на Административен съд – Варна вх. № ВСС-1256/31.01.2020 г. и искане от административния ръководител на Административен съд – Бургас вх. № ВСС-1294/03.02.2020 г., относно допълване на Номенклатурата със статистически кодове по административни дела и Приложение № 1 към ПОНС, съгласно решение на КСКНСС по пр. № 7/27.05.2020 г., т. 8 и т. 9.

9. Предложение от работната група  по наказателни дела, сформирана към КСКНСС, във връзка с писма изх.№ ВСС-495/18.05.2020 г. и изх.№ ВСС-495/29.05.2020 г. на г-жа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, както и решения на СК на ВСС по пр. № 16/19.05.2020 г., пр. № 5/11.02.2020 г. и пр. № 38/19.11.2018 г.

10. Предложение от работната група  по граждански, търговски и фирмени дела, сформирана към КСКНСС във връзка с писмо изх.№ ВСС-495/29.05.2020 г. на  г-жа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“.

11. Предложение във връзка с оптимизация дейността на военните съдилища.

12. Предложение от г-жа Даниела Марчева, г-жа Боряна Димитрова, г-н Красимир Шекерджиев и г-н Севдалин Мавров - членове на Висшия съдебен съвет за поощряване на г-жа Галина Захарова - председател на наказателна колегия във ВКС, г-жа Галина Тонева - председател на второ наказателно отделение във ВКС и г-жа Даниела Атанасова - съдия във ВКС.

След обсъждане на предварително обявения дневен ред 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет  
Р Е Ш И:

Включва в дневния ред за днешното заседание следната допълнителна точка:

13. Становище от госпожа Иваничка Славкова – съдия в Окръжен съд – Варна относно призоваване на прокуратурата по електронен път.

По дневния ред: 

1.ОТНОСНО: Анализ на натовареността на съдилищата за 2019 г.
(Отложена с решение по т.2 от протокол № 7/27.05.2020 г. на заседание на КСКНСС).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1.	 Приема проект на Анализ на натовареността на съдилищата през 2019 г., изготвен съгласно чл. 30, ал. 5, т. 12 от Закона за съдебната власт.

1.2.	 Проектът на Анализа по т. 1.1 да бъде коригиран и допълнен, съобразно бележките, направени от членовете на комисията в днешното заседание.

1.3. Внася проект на решение за приемане на Анализ на натовареността на съдилищата през 2019 г. в заседание на Съдийската колегия на Висшия съдебен съвет, насрочено за 16.06.2020 г., като предлага на Съдийската колегия на Висшия съдебен съвет да приеме следните решения: 

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА Анализ на натовареността на съдилищата през 2019 г., изготвен на основание чл. 30, ал. 5, т. 12 от Закона за съдебната власт.

2. Анализът на натовареността на съдилищата ДА СЕ ПУБЛИКУВА на интернет страницата на Висшия съдебен съвет.

  2. ОТНОСНО: Доклад относно промяна на границите на съдебни райони.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Приема доклад на госпожа Даниела Марчева и господин Драгомир Кояджиков - членове на Висшия съдебен съвет относно промяна на границите на съдебните райони.

2.2. Отлага вземането на решение за следващо заседание на комисията, с оглед изготвяне на проект на отговор по съответните възражения за промяна на границите на съдебните райони, изпратени от различните институции.

 3. ОТНОСНО: Проект от експертните сътрудници на КСКНСС за изменение на Методиката за контрол и проверка на статистическите данни отчитаща дейността на съдебните органи и съдиите в РБ, в частта касаеща индексите за резултатите от инстанционната проверка на съдебните актове и Указанията към отчетните форми.
(Отложена с решение по т.3 от протокол № 7/27.05.2020 г. на заседание на КСКНСС).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
3.1. Приема доклад относно изменение и допълнение на Индексите за резултатите от инстанционната проверка на съдебните актове по граждански и търговски дела в районните и окръжните съдилища и по административните дела в административните съдилища, изготвен от госпожа Красимира Василева - експертен сътрудник към КСКНСС.

3.2. Приема да се сформира работна група към комисия  „Съдебна карта, натовареност и съдебна статистика“ към СК на ВСС относно изменение и допълнение на Индексите за резултатите от инстанционната проверка на съдебните актове.

Мотиви: Индексите, чрез които се нанасят резултатите от инстанционната проверка на постановения първоначален съдебен акт след връщането  на делата, са утвърдени с решение по протокол № 13/31.03.2009 г. на КПКИТС към ВСС. Те съставляват неразделна част от статистическите таблици за годишния отчет за работата на съдилищата.
Индексът с резултата от въззивната (касационна) проверка се поставя след връщане на делото в съда, където е образувано. Отразяването на резултата от въззивната/касационната проверка има отношение към качеството на правораздавателната дейност на конкретния съдия и неговата професионалната квалификация, които пряко влияят при атестирането му. Ето защо, правилната преценка и точно отразяване на резултата от инстанционната проверка са от изключително значение и следва да бъдат формирани на база обективни и ясни критерии.	
С оглед съществената корелация  между определянето на индексите за резултатите от инстанционната проверка на съдебните актове и тяхното отражение в процеса по атестиране, както  и предвид обстоятелството, че индексите не са актуализирани от 2014 г., КСКНСС счита за целесъобразно сформирането на работна група, която да изготви предложение за цялостното им изменение.
За целите и ефективната дейност на работната група, следва да бъдат изискани становища и предложения от съдилищата, които да дадат актуална снимка на процеса по обективиране на резултатите от инстанционните проверки и да очертаят евентуални същестуващи празноти, възпрепятстващи тяхното обективно отразяване по отделните материи. Становищата и предложенията следва да бъдат консолидирани и предварително обобщени и изпратени до КСКНСС от административните ръководители на апелативните съдилища.

3.3. Да се изпратят писма до административните ръководители на апелативните съдилища, които в едномесечен срок, да изготвят предварително обобщени становища, както и конкретни и консолидирани предложения за изменения и допълнения в Индексите за резултатите от инстанционната проверка на съдебните актове.

3.4. Да се изпрати писмо до председателя на Върховния административен съд с молба в едномесечен срок да предостави обобщено становище с конкретни предложения за изменения и допълнения в Индексите за резултатите от инстанционната проверка на съдебните актове, на база предложения от административните ръководители на административните съдилища.

  4. ОТНОСНО: Обобщена информация във връзка с изпълнение на решение по т. 2 от протокол № 6/15.05.2020 г. от заседание на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Приема обобщената информация във връзка с изпълнение на решение по т. 2 от протокол № 6/15.05.2020 г. от заседание на КСКНСС.

4.2. Да се изиска от административните ръководители на съдилищата, в които има ненаписани съдебни актове (посочени в предходната справка, касаеща периода 13.03. – 13.05.2020 г.), поименна справка в табличен вид относно:
-  номер, дата и година на образуване на делото;
- вид на делото (напр. гражданско дело, частно гражданско дело, търговско дело, НОХД, НЧХД, АНХД, административно дело, частно административно дело и т.н.);
- дата, на която делото е обявено за решаване, или дата на която е образувано делото, което се разглежда в закрито заседание;
- периодът на забава на всяко просрочено дело;
- дата на изготвяне на акта, ако това е сторено след края на извънредното положение.

5. ОТНОСНО: Предложение на административния ръководител на Районен съд – Нова Загора  относно прекратяване командироването в Софийски районен съд на г-н Сава Шишенков – съдия в РС Нова Загора.
( Писмо вх.№ ВСС-11029/12.09.2019г., оттеглена точка от дневния ред на СК).

След проведеното обсъждане и гласуване на т. 5 от дневния ред с 3 гласа „За“ и 2 гласа „Против“ (г-жа Даниела Марчева и г-жа Атанаска Дишева) 

		Комисия "Съдебна карта, натовареност и съдебна статистика"
              към Съдийската колегия на Висшия съдебен съвет
Р Е Ш И:
5.1.  Намира за основателно предложението на административния ръководител на Районен съд – Нова Загора относно прекратяване командироването в Софийски районен съд на г-н Сава Милков Шишенков – съдия в РС – Нова Загора.

Мотиви:  За 2019 г. действителната натовареност  на съдиите от Районен съд – Нова Загора е най-висока по брой постъпили дела, а именно 77,10 бр. дела месечно на един съдия при средна 42,28 бр. за районните съдилища.
С оглед високата натовареност на съда през последните години, Пленумът на ВСС с решение  по пр. № 14/27.06.2019 г. разкри 1 (една) нова щатна длъжност „съдия“ в Районен съд – Нова Загора. Към момента щатната численост на съда е от 5 (пет) щатни длъжности „съдия“ вкл. един административен ръководител. Мандатът на последния е изтекъл на 31.03.2020 г. и с решение на СК на ВСС по  пр. № 10/16.03.2020 г. той е назначен за И.Ф. административен ръководител на РС – Нова Загора. С решение на СК на ВСС по  пр. № 2/28.01.2020 г. е открита процедура за избор на нов административен ръководител. 
Към настоящия момент две от съдийските щатни длъжности са незаети,  като едната е предвидена за обезпечаване на младши съдията от ОС – Сливен с изтичащ срок по чл. 240 от ЗСВ през 2020 г., а другата за обезпечаването на административния ръководител с изтекъл мандат след избора на нов административен ръководител.
От значение е фактът, че в съда няма разделение на съдиите по материи и всички съдии гледат дела от двете материи. 
Увеличаването през 2019 г. на щатната численост на РС – Нова Загора е довело до намаляване на натовареността по щат спрямо предходната година със 17 дела на един съдия месечно по отношение на постъпилите дела. За 2018 г. РС – Нова Загора е бил най-натоварен по брой постъпили дела, а именно 56,83 броя.
За 2019 г. натовареността по щат на Районен съд – Нова Загора е над средната по брой постъпили дела - 39,83 бр. при средна за нивото (като е изключен СРС) - 36,31 броя. Над средната е и натовареността на един съдия месечно по дела за разглеждане - 43,98 бр. при средна за районните съдилища - 40,95 броя. 
Независимо от увеличаването на щатната численост на органа, незаетите щатни длъжности пряко влияят върху действителната натовареност на съдиите и при делата за разглеждане, която е 85,13 бр. дела при средна 47,68 бр. дела месечно на един съдия.
Очерталият се кадрови проблем в РС – Нова Загора е причина за високата действителна натовареност на съдиите. С командирования от 2018 г. в Софийски районен съд съдия Сава Шишенков, незаетите длъжности реално са три, което създава сериозен дисбаланс в работата на съда.
Високата действителна натовареност на съдиите в Районен съд – Нова Загора мотивира необходимостта от допълнително кадрово обезпечаване, което може да се осъществи именно с прекратяване на командироването на съдия Сава Милков Шишенков в Софийски районен съд.
Във връзка с горното, Комисията счита за основателно да предложи на Съдийската колегия на ВСС да упражни правомощието си по чл. 30, ал. 5, т. 18 от ЗСВ и да прекрати командироването в Софийски районен съд на Сава Милков Шишенков - съдия в Районен съд – Нова Загора.

5.2. Внася предложението на административния ръководител на Районен съд – Нова Загора за прекратяване на командироването г-н Сава Милков Шишенков - съдия в Районен съд – Нова Загора, в заседание на Съдийската колегия на Висшия съдебен съвет, насрочено за 23.06.2020 г. , като предлага на СК на ВСС да приеме следните решения:	
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. Прекратява, на основание чл. 30, ал. 5, т. 18 от Закона за съдебната власт,  командироването в Софийски районен съд на г-н Сава Милков Шишенков - съдия в Районен съд – Нова Загора.

6. ОТНОСНО: Писмо от административния ръководител на Окръжен съд – София за прекратяване на командироването на един от съдиите от РС – Сливница, командировани в други органи на съдебната власт, поради възникнала необходимост за кадрово обезпечаване работата на РС – Сливница на основание чл. 30, ал. 5, т. 18 от ЗСВ.
( Писмо вх.№ ВСС-4960/26.05.2020г.).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Приема писмо от административния ръководител на Окръжен съд – София относно прекратяване на командироването на един от съдиите от РС – Сливница командировани в други органи на съдебната власт.

6.2. Да се изпрати писмо до административния ръководител на Окръжен съд – София, с което да му се укаже да посочи на кой от командированите съдии от Районен съд – Сливница следва да се прекрати командироването, с оглед постигане на обективен баланс по отношение на натовареността и работата на съдиите от РС – Сливница.

6.3. Отлага вземането на решение за следващо заседание на комисията.

 7. ОТНОСНО: Извлечение от пр. № 12/01.06.2020 г. на Комисията по атестирането и конкурсите към СК на ВСС, т. Р-29.2., относно искане за увеличаване на щата за съдебни помощници в Районен съд – Варна.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
7.1. Приема за сведение извлечение от пр. № 12/01.06.2020 г. на Комисията по атестирането и конкурсите към Съдийската колегия на ВСС относно искането за увеличаване на щата за съдебни помощници в Районен съд – Варна.

7.2. Изпраща материалите по т. 7 на Комисия „Съдебна администрация“ към Съдийската колегия на ВСС, по компетентност.

8. ОТНОСНО: Предложение от работната група по административните дела сформирана към КСКНСС, във връзка с искане от административния ръководител на Административен съд – Варна вх. № ВСС-1256/31.01.2020 г. и искане от административния ръководител на Административен съд – Бургас вх. № ВСС-1294/03.02.2020 г., относно допълване на Номенклатурата със статистически кодове по административни дела и Приложение № 1 към ПОНС, съгласно решение на КСКНСС по пр. № 7/27.05.2020 г., т. 8 и т. 9.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
8.1. Приема за сведение Паметна записка от заседание на работната група по административни дела, сформирана към КСКНСС с решение по протокол № 7/27.05.2020 г., т.7.4.

8.2.  Одобрява направените  от работната група по административни дела предложения за изменения и допълнения в Номенклатурата на статистическите кодове по административни дела и в Приложение № 1 „Административни дела“ към Правилата за оценка натовареността на съдиите.

8.3. Внася проект на решение за изменение и допълнение в Номенклатурата на статистическите кодове по административни дела и в Приложение № 1 „Административни дела“ към Правилата за оценка на натовареност на съдиите, в заседание на Съдийската колегия на Висшия съдебен съвет, насрочено за 16.06.2020 г. , като предлага на СК на ВСС да приеме следните решения:	
ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по административни  дела, както следва:
1.1. В код 110 (група 2 на Приложение № 1 към ПОНС) - допълва  описанието на кода, като добавя текста: „Закон за акцизите и данъчните складове (само ревизионни актове)“;
1.2. В код 140 (група 5 на Приложение № 1 към ПОНС) - допълва  описанието на кода, като добавя текста: „(вкл. ревизионни актове)“;
1.3. СЪЗДАВА нов код 940 (група 25 на Приложение № 1 към ПОНС) с описание: „чл. 128а АПК“ и разпределя в група 25 на Приложение № 1 към ПОНС;
1.4. СЪЗДАВА нов код 4600 (група 41 на Приложение № 1 към ПОНС) с описание: „касационни по чл. 72, ал. 4 ЗМВР“ и разпределя в група 41 на Приложение № 1 към ПОНС;
2. Коефициентите за тежест на делата по кодовете, описани в т. 1, съответстват  на коефициентите за тежест на делата в съответната група на Приложение № 1 към Правилата за оценка натовареността на съдиите.
3. СЪЗДАВА нов код 6700, който се включва в нова група 51 на Приложение № 1 към  ПОНС  с описание: „Касационни по чл. 285 от Закон за изпълнение на наказанията и задържането под стража (ЗИНЗС)“ и определя коефициент  за тежест 1.
4. ИЗМЕНЯ и ДОПЪЛВА Приложение № 1 „Административни дела“ към Правилата за оценка натовареността на съдиите, както следва:
4.1. В група 2 (коефициент за тежест  1,8) - допълва описанието на групата, като добавя текста: „Закон за акцизите и данъчните складове (само ревизионни актове)“;
4.2. В група 5 (коефициент за тежест  1,4) - допълва описанието на групата, като добавя текста: „(вкл. ревизионни актове)“;
4.3. В група 25 (коефициент за тежест 1) - допълва описанието на групата, като след текста: „…чл. 128, ал.2 АПК“, добавя текста: „чл. 128а АПК“ и добавя нов код 940;
4.4. В група 41 (коефициент за тежест 0,8) - допълва описанието на групата с текста: „касационни по чл. 72, ал. 4 ЗМВР“ и добавя нов код 4600;
4.5. СЪЗДАВА нова група 51 с описание: „Касационни по чл. 285 от Закон за изпълнение на наказанията и задържането под стража (ЗИНЗС)“,  като в нея разпределя новият код 6700, с коефициент за тежест  1.
5. ВЪЗЛАГА  на отдел „Статистически анализ и обработка на данни“ да отрази горните изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите.
6. ДА СЕ УВЕДОМЯТ административните ръководители на административните съдилища за приетите изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите.  
7. ДА СЕ УВЕДОМЯТ съответните разработчици на системите за управление на съдебните дела  и централизирано разпределение на делата  за приетите изменения и допълнения в Номенклатурата на статистическите кодове и в Приложение № 1, за сведение и актуализиране на съответните системи.
8. Измененията и допълненията в Номенклатурата на статистическите кодове по административни дела и в Приложение № 1 към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“, с оглед залагането им в Единната информационна система на съдилищата от изпълнителя на обществената поръчка „Разработване на Единна информационна система на съдилищата“.
9. Приетите изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите  ДА СЕ ПУБЛИКУВАТ на интернет страницата на ВСС в раздел Комисия „Съдебна карта, натовареност и съдебна статистика“.  

9. ОТНОСНО: Предложение от работната група  по наказателни дела, сформирана към КСКНСС, във връзка с писма изх.№ ВСС-495/18.05.2020 г. и изх.№ ВСС-495/29.05.2020 г. на госпожа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, както и решения на СК на ВСС по пр. № 16/19.05.2020 г., пр. № 5/11.02.2020 г. и пр. № 38/19.11.2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
9.1. Приема за сведение две Паметни записки от заседания на работната група по наказателни дела, сформирана към КСКНСС с решение по протокол № 7/27.05.2020 г., т.7.2., първата от проведена среща на 01.06.2020 г., втората от заседания, проведени на 08.06.2020 г. и 09.06.2020 г.

9.2.  Приема становище на работната група по наказателни дела, относно писмо изх. № ВСС-495/18.05.2020 г. на госпожа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ и предоставя становището на ръководителя на същия проект.  

9.3.  Приема попълнената таблица „мапинг“ и предоставя чрез госпожа  Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ на разработчика на ЕИСС за отразяване на съответните процесуални действия от Приложение № 2.4 и Приложение № 2.5 за наказателни дела (приети с пр. № 14/23.04.2019 г. на СК на ВСС) от Правилата за оценка на натовареността на съдиите (приети с пр. № 12/02.04.2019 г. на СК на ВСС) с оглед автоматичното изчисляване на натовареността на съдиите в ЕИСС.

9.4.  Изпраща чрез госпожа  Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ на разработчика на ЕИСС -„Информационно обслужване“ АД следните пояснения и въпроси:
- Пояснява, че определените допълнителни коефициенти за тежест в Приложение № 2.5 от ПОНС не представляват част от общия коефициент за тежест на съответното дело, a отделен коефициент, който се добавя за съответния съдия, който е осъществил конкретното процесуално действие.
- Предвидена ли е възможност в ЕИСС, ако се актуализира списъка с допълнителни дейности  по Приложение № 2.5 от ПОНС, същото да бъде заложено в модула за изчисляване на натовареността?
- Предвидена ли е възможност в ЕИСС, ако се приемат изменения или допълнения на останалите приложения от ПОНС и на самите ПОНС, същите да бъдат заложени в модула за изчисляване на натовареността?

9.5.  Одобрява направените  от работната група по наказателни дела изменения и допълнения в Номенклатурата на статистическите кодове по наказателни дела към Правилата за оценка на натовареността на съдиите (ПОНС) и в Приложение № 2 “Наказателни дела“ към ПОНС

9.6. Одобрява направените  от работната група по наказателни дела предложения за допълнение на Приложение № 2.5 за наказателни дела (прието с пр. № 14/23.04.2019 г. на СК на ВСС) от ПОНС с ново процесуално действие на съда, както и измененията в тази връзка в ПОНС (приети с пр. № 12/02.04.2019 г. на СК на ВСС).

9.7. Внася проект на решение за изменение и допълнение на Номенклатурата на статистическите кодове по наказателни дела и Приложение № 2 към Правилата за оценка на натовареност на съдиите, в заседание на Съдийската колегия на Висшия съдебен съвет, насрочено за 16.06.2020 г. , като предлага на СК на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по наказателни  дела, както следва:
1.1. код 1214 за районните съдилища с описание: „Непопречване за извършването на очевидно тежко престъпление“ – чл. 322 НК разпределя в група 17 на Приложение № 2.1 към ПОНС;
1.2. код 51214 за въззивни дела в окръжните съдилища с описание: „Непопречване за извършването на очевидно тежко престъпление“ – чл. 322 НК разпределя в група 17 на Приложение № 2.1 към ПОНС;
1.3. код 1326 за районните съдилища с описание: „Престъпления против народното здраве“ – чл. 355 НК разпределя в група 20 на Приложение № 2.1 към ПОНС;
1.4. код 51326 за въззивни дела в окръжните съдилища с описание: „Престъпления против народното здраве“ – чл. 355 НК разпределя в група 20 на Приложение № 2.1 към ПОНС;
1.5. код 2250 за окръжните съдилища с описание: „Производство по ЗЕЗР“ разпределя в група 29 на Приложение № 2.2 към ПОНС;
1.6. код 2260 за окръжните съдилища с описание: „Производство по ЗЕЗЗ“ разпределя в група 29 на Приложение № 2.2 към ПОНС;
1.7. код 2600 за окръжните съдилища с описание: „Производство по ЗПИИСАННЛСМВЛС“ разпределя в група 29 на Приложение № 2.2 към ПОНС;
1.8. код 7240 за апелативните съдилища с описание: „Производство по ЗПИИСАННЛСМВЛС“ разпределя в група 29 на Приложение № 2.2 към ПОНС;
2. Коефициентите за тежест на делата по кодовете, описани в т. 1, съответстват  на коефициентите за тежест на делата в съответната група на Приложение № 2 към Правилата за оценка натовареността на съдиите.
3. ИЗМЕНЯ и ДОПЪЛВА Приложение № 2 „Наказателни дела“ към Правилата за оценка натовареността на съдиите, както следва:
3.1. В група 17 на  Приложение № 2.1 за районните съдилища (коефициент за тежест  0,7) - добавя нов код 1214;
3.2. В група 17 на  Приложение № 2.1 за окръжните съдилища (коефициент за тежест  0,6) - добавя нов код 51214;
3.3. В група 20 на  Приложение № 2.1 за районните съдилища (коефициент за тежест  0,5) - добавя нов код – 1326;
3.4. В група 20 на  Приложение № 2.1 за окръжните съдилища (коефициент за тежест  0,6) - добавя нов код – 51326;
3.5. В група 29 на  Приложение № 2.2 за окръжните съдилища (коефициент за тежест  1) - допълва описанието на групата, като след текста: „…чл. 289 от НПК“, добавя: „…Производство по ЗЕЗР, ЗЕЗЗ и ЗПИИСАННЛСМВЛС“ и добавя нови кодове 2250, 2260 и 2600;
3.6. В група 29 на  Приложение № 2.2 за апелативните съдилища (коефициент за тежест  1) - добавя нов код 7240;
4. ДОПЪЛВА Приложение № 2.5 за наказателни дела (прието с пр. № 14/23.04.2019 г. на СК на ВСС) от ПОНС (приети с пр. № 12/02.04.2019 г. на СК на ВСС) с ново процесуално действие на съда, както следва: „Изготвяне на преюдициално запитване“, като определя допълнителен коефициент за тежест за РС, ОС и АС - 3.
5. ОТМЕНЯ чл. 27 „Първоинстанционни наказателни дела в РС и ОС“, т. 8 „Когато по делото е изготвено преюдициално запитване се прилага коригиращ коефициент 3“ от ПОНС (приети с пр. № 12/02.04.2019 г. на СК на ВСС).
6. ЗАЛИЧАВА в чл. 28 „Второинстанционни наказателни дела в ОС и АС“, т. 2 текста: „… и 8“ от ПОНС (приети с пр. № 12/02.04.2019 г. на СК на ВСС).
7. ВЪЗЛАГА  на отдел „Статистически анализ и обработка на данни“ да отрази  измененията и допълненията в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите.
8. ДА СЕ УВЕДОМЯТ административните ръководители на съдилищата за приетите изменения и допълнения в Номенклатурата на статистическите кодове по наказателни дела и в Приложение № 2 (2.1., 2.2. и 2.5.) към Правилата за оценка натовареността на съдиите.  
9. ДА СЕ УВЕДОМЯТ съответните разработчици на системите за управление на съдебните дела  и централизирано разпределение на делата  за приетите изменения и допълнения в Номенклатурата на статистическите кодове и в Приложение № 2, за сведение и актуализиране на съответните системи.
10. Измененията и допълненията в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“, с оглед залагането им в Единната информационна система на съдилищата от изпълнителя на обществената поръчка „Разработване на Единна информационна система на съдилищата“.
11. Приетите изменения и допълнения в Номенклатурата на статистическите кодове по наказтелни дела и в Приложение № 2 към Правилата за оценка натовареността на съдиите  ДА СЕ ПУБЛИКУВАТ на интернет страницата на ВСС в раздел Комисия „Съдебна карта, натовареност и съдебна статистика“.  

10. ОТНОСНО: Предложение от работната група  по граждански, търговски и фирмени дела, сформирана към КСКНСС във връзка с писмо изх.№ ВСС-495/29.05.2020 г. на  госпожа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
10.1. Приема за сведение Паметна записка от заседание на работната група по граждански, търговски и фирмени дела, сформирана към КСКНСС с решение по протокол № 7/27.05.2020 г., т.7.3.

10.2.  Приема попълнената таблица „мапинг“ и предоставя чрез госпожа  Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ на разработчика на ЕИСС за отразяване на съответните процесуални действия от Приложение № 3.4 и Приложение № 3.3 за граждански и търговски дела (приети с пр. № 14/23.04.2019 г. на СК на ВСС) от Правилата за оценка на натовареността на съдиите (ПОНС) с оглед автоматичното изчисляване на натовареността на съдиите в ЕИСС.

10.3.  Изпраща чрез госпожа  Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ на разработчика на ЕИСС „Информационно обслужване“ АД следните пояснения и въпроси:
- Пояснява, че определените допълнителни коефициенти за тежест в Приложение № 3.3 от ПОНС не представляват част от общия коефициент за тежест на съответното дело, a отделен коефициент, който се добавя за съответния съдия, който е осъществил конкретното процесуално действие.
- Предвидена ли е възможност в ЕИСС, ако се актуализира списъка с допълнителни дейности  по Приложение № 3.3 от ПОНС, същото да бъде заложено в модула за изчисляване на натовареността?
- Предвидена ли е възможност в ЕИСС, ако се приемат изменения или допълнения на останалите приложения от ПОНС и на самите ПОНС, същите да бъдат заложени в модула за изчисляване на натовареността?
- Предвидена ли е възможност, ако с един акт в закрито заседание или в едно открито съдебно заседание, за което се съставя един протокол, съдът се е произнесъл/извършил няколко процесуални действия, които предполагат начисляване на коефициент за етап и/или коефициент за една или няколко допълнителни дейности, ЕИСС да отчита всички коефициенти за извършените дейности, макар актът/ заседанието да е едно? (Например: с един акт в закрито заседание съдът се произнася по искане за правна помощ и освобождаване от такса или в открито съдебно заседание се произнася по искане за допускане на обезпечение и в същото заседание обявява делото за решаване)?

10.4.  Одобрява направените  от работната група по граждански, търговски и фирмени дела предложения за допълнение на Приложение № 3.3 за граждански и търговски дела (прието с пр. № 14/23.04.2019 г. на СК на ВСС) от ПОНС с ново процесуално действие на съда, както и измененията в тази връзка в ПОНС (приети с пр. № 12/02.04.2019 г. на СК на ВСС).

10.5. Внася проект на решение допълнение на Приложение № 3.3 за граждански и търговски дела (прието с пр. № 14/23.04.2019 г. на СК на ВСС) от ПОНС с ново процесуално действие на съда, както и измененията в тази връзка в ПОНС (приети с пр. № 12/02.04.2019 г. на СК на ВСС), в заседание на Съдийската колегия на Висшия съдебен съвет, насрочено за 16.06.2020 г. , като предлага на СК на ВСС да приеме следните решения:	
ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ДОПЪЛВА Приложение № 3.3 за граждански и търговски дела (прието с пр. № 14/23.04.2019 г. на СК на ВСС) от ПОНС (приети с пр. № 12/02.04.2019 г. на СК на ВСС) с ново процесуално действие на съда, както следва: „Изготвяне на преюдициално запитване“, като определя допълнителен коефициент за тежест за РС, ОС и АС - 3.
2. ОТМЕНЯ чл. 31 „Първоинстанционни граждански и търговски дела в РС и ОС“, т. 4 „Когато по делото е изготвено преюдициално запитване, се прилага коригиращ коефициент 3“ от ПОНС (приети с пр. № 12/02.04.2019 г. на СК на ВСС).
3. ОТМЕНЯ чл. 32 „Второинстанционни граждански и търговски дела в ОС и АС“, т. 5 „Когато по делото е изготвено преюдициално запитване, се прилага коригиращ коефициент 3“ от ПОНС (приети с пр. № 12/02.04.2019 г. на СК на ВСС).

11. ОТНОСНО: Предложение във връзка с оптимизация дейността на военните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
11.1. Приема предложенията за оптимизация на дейността на военните съдилища чрез законодателни изменения, касаещи статута на военните съдии и компетентността на военните съдилища.

Мотиви: Военните съдилища са неразделна част от системата на правораздаването в Република България. По силата на чл. 119, ал.1 от Конституцията на Република България правораздаването се осъществява от Върховния касационен съд, Върховния административен съд, апелативни, окръжни, военни и районни съдилища.
След редакцията на НПК от 2015 г. на военните съдилища са подсъдни делата за престъпления, извършени от военнослужещи; генерали, офицери и лица от сержантския и редовия състав от други министерства и ведомства; резервистите при изпълнение на активна служба в доброволния резерв и лицата на военновременна служба; гражданските лица на служба в Министерството на отбраната, в Българската армия и в структурите на подчинение на министъра на отбраната, в Националната служба за охрана, в Държавна агенция "Разузнаване", при или по повод изпълнение на службата им. На военните съдилища са подсъдни и делата за престъпления, в осъществяването на които са участвали и граждански лица. В чл. 101, ал. 2 от ЗСВ и чл. 397 от НПК е определена компетентността на Военно-апелативния съд (ВоАС), който разглежда като въззивна инстанция делата решени от военните съдилища от цялата страна. Като касационна инстанция се произнася ВКС, който разглежда и предложенията за възобновяване на наказателните дела на военните съдилища.
Видно от тази законодателна рамка, военното правораздаване се обуславя от числеността на военнослужещите и съответните граждански лица.
Същевременно трайните тенденции през последните години очертават ясно изразен спад на натовареността на военните правораздавателни органи, което се дължи на намаляване на общия брой на лицата, попадащи в категориите по чл.396 от НПК. Ето защо, целесъобразен начин за оптимизиране на тяхната дейност и увеличаване на натовареността им е чрез разширяване на подсъдността на военните съдилища посредством законодателни решения, касаещи статута на военните съдии и компетентността на военните съдилища.
Съгласно чл. 3 от Закона за управление и функциониране на системата за защита на националната сигурност, тази система включва държавните органи и структури, които осъществяват дипломатическа, отбранителна, разузнавателна, контраразузнавателна, оперативно-издирвателна, правоохранителна и охранителна дейности, както и са представени в Съвета по сигурността към МС (Министерство на вътрешните работи, Министерство на отбраната, Министерство на външните работи, Министерство на финансите, Държавна агенция „Национална сигурност“, Държавна агенция „Разузнаване“, Служба „Военна информация“, Национална служба за охрана).
Освен в горепосочения закон, структурата и функциите на органите от системата за защита на националната сигурност са регламентирани и в множество други закони и подзаконови нормативни актове (Закона за отбраната и въоръжените сили на Република България, Закона за защита на класифицираната информация, Закона за резерва на въоръжените сили на РБ, Закона за МВР, Закона за Държавна агенция „Разузнаване“, Закона за Държавна агенция „Национална сигурност“, Закона за специалните разузнавателни средства, Закона за изпълнение на наказанията и задържане под стража, Закона за пощенските услуги, Закона за противодействие на корупцията и отнемане на незаконно придобитото имущество, както и в Постановление № 184 на МС от 23.08.2012 г. и др. ), от които е видно, че законодателят разглежда като единна системата от органи, в която служат лица със сходен статут. Съгласно § 1, т. 1в от Допълнителните разпоредби на Закона за отбраната и въоръжените сили (в сила от 01.01.2017 г.) „Сили от системата за национална сигурност на Република България“ са: въоръжените сили, структурните звена на Министерството на вътрешните работи, Държавна агенция „Национална сигурност“, Държавна агенция „Разузнаване“, Националната служба за охрана, структури на Държавната комисия по сигурността на информацията, определени със заповед на председателя, военните съдилища и прокуратури. 
Видно от тази уредба е, че структурите на МВР са неразделна част от силите от системата за национална сигурност на Република България, чийто служители от другите посочени в законовата норма структури са от компетентността на военните съдилища. Принципът за равенството пред закона на всички субекти изисква равнопоставеност на лицата, които имат еднакъв статут, в случая регламентиран в ЗМВР, и еднакви права и задължения регламентирани в същия този закон, поради което следва да бъдат еднакво третирани и в наказателноправен аспект. Принципът изключва всякаква неравнопоставеност в това отношение. 
Като част от силите от системата на националната сигурност, една от основните насоки на дейност на МВР е защита на националната сигурност, наред с защита на правата и свободите на гражданите, противодействие на престъпността, опазване на обществения ред и пожарна безопасност и защита на населението (чл. 2, ал. 1 от ЗМВР). Основните дейности в изпълнение на задачите на МВР са разписани подробно в чл. 6, ал. 1 от ЗМВР, сред които са оперативно-издирвателна, охранителна и разследване на престъпления (правоохранителна) и които корелират с дейностите, разписани в чл. 3, ал. 1 от ЗУФСЗНС. 
Въпреки девоенизацията на служителите от МВР, не е налице промяна в йерархичната структура на службите и в характера на основните дейности на служителите. Изваждането на тези служители извън кръга на субектите на военни престъпления създава сериозни празноти в наказателното право и важни обществени отношения, които изискват специфична наказателно правна защита, остават незащитени. 
Изтъкнатите обстоятелства налагат компетентността на военните съдилища да следва динамичните промени и съвременните предизвикателства пред отбраната и осигуряването на стабилна среда на сигурност и управлението на националния отбранителен ресурс. За тази цел на първо място е необходимо в компетентността им да бъдат включени делата за престъпления, извършени от всички лица, служещи в системата на националната сигурност и опазването на обществения ред. 
Военните органи на съдебната власт не са ведомствени, те са част от независимата съдебна власт и прилагат същите материални и процесуални закони като останалите съдилища и прокуратури, вкл. актовете им могат да се обжалват пред Върховния касационен съд. Военните магистрати се назначават, повишават, понижават, преместват и освобождават от Висшия съдебен съвет, както и другите съдии, прокурори и следователи.
Съгласно т. 5 от Основните принципи за независимост на съдебните органи, приети от ООН на 06.09.1985 г. „всеки има право на съдебно правосъдие в обикновени или военни съдилища, прилагащи установените юридически процедури". През 2003 г. въпросът за целесъобразността от съществуването и дейността на военните съдилища в държавите - страни по Европейската конвенция за защита на правата на човека бе разгледан и от Постоянния комитет на Съвета на Европа по правата на човека в Страсбург.
В приетия на 16.06.2003 г. Меморандум за съдопроизводството във военните съдилища, след анализ на практиката на ЕСПЧ, е направен извод, че съществуването и функционирането на военни съдилища в държавите-страни по Европейската конвенция за защита на правата на човека само по себе си не противоречи на задълженията на тези държави в случаите, когато съдопроизводството във военните съдилища съответства на изискванията на чл. 5, 6 и 14 от Конвенцията.
С оглед пълното съответствие на военните съдилища към изискванията на независим и безпристрастен съд, възприети като международни стандарти и съобразно решенията на ЕСПЧ, е наложително преосмисляне на статута на военните съдии като военнослужещи чрез девоенизирането им и приравняването му със този на съдиите от общите съдилища, както и преуреждане на института на съдебните заседатели във военните съдилища.

11.2. Внася предложението за оптимизация дейността на военните съдилища в заседание на Съдийската колегия на Висшия съдебен съвет, насрочено за 16.06.2020 г., за разглеждане.

12. ОТНОСНО: Предложение от г-жа Даниела Марчева, г-жа Боряна Димитрова, г-н Красимир Шекерджиев и г-н Севдалин Мавров - членове на Висшия съдебен съвет за поощряване на Галина Захарова - председател на наказателна колегия във ВКС, Галина Тонева - председател на второ наказателно отделение във ВКС и Даниела Атанасова - съдия във ВКС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
12.1. Приема предложението от Даниела Марчева, Боряна Димитрова, Красимир Шекерджиев и Севдалин Мавров - членове на Висшия съдебен съвет за поощряване на съдия Галина Захарова - председател на наказателна колегия във ВКС, съдия Галина Тонева - председател на второ наказателно отделение във ВКС и Даниела Атанасова - съдия във ВКС.

12.2. Приема съдия Галина Захарова – зам.-председател на ВКС и председател на наказателна колегия на ВКС, съдия Галина Тонева – председател на второ наказателно отделение на ВКС и Даниела Атанасова – съдия от трето наказателно отделение на ВКС, да бъдат поощрени с отличие „служебна благодарност и грамота“ и „парична награда“ в размер на 1000 (хиляда) лева за проявен висок професионализъм при изготвяне на Анализ на дейността на военните съдилища в периода 2016-2019, както и постигнати високи професионални резултати.

Мотиви: С решение по пр. № 23/16.07.2019 г. Съдийската колегия на Висшия съдебен съвет прие принципно съгласие за закриване на военни съдилища и сформира работна група за изготвяне на анализ на степента на натовареност на военните съдилища, който да съдържа конкретно предложение, с оглед оптимизиране на броя и структурата на военните съдилища. В състава на работната група са включени членовете на комисия „Съдебна карта, натовареност и съдебна статистика“ към СК на ВСС, членове на комисия „Бюджет и финанси“ и комисия „Управление на собствеността“ към Пленума на ВСС, „Съдебна администрация“ към СК на ВСС, както и представители на ВКС, Военно-апелативния съд, Военен съд – София, Военен съд – Пловдив и Военен съд – Сливен. От страна на ВКС състава на работната група са включени  съдия Галина Захарова – зам.-председател на ВКС и председател на наказателна колегия на ВКС, съдия Галина Тонева – председател на второ наказателно отделение и съдия Даниела Атанасова от трето наказателно отделение на ВКС.
За целите на работната група и с оглед изпълнение на поставената от СК на ВСС задача като наложително се очерта изготвянето на задълбочен анализ на дейността на военните съдилища за по-голям период от време, въз основа на който да се направят актуални изводи относно степента на натовареност на военните съдилища, тяхната ефективност в общата картина на съдебната карта и очерталите се тенденции след завършване на първия етап от реформата на военното правораздаване през 2014 година.
На заседание на работната група, проведено на 06.11.2019 г., от страна на представителите на ВКС бе проявена самоинициатива за изготвянето на анализа. 
За изготвяне на анализа представителите на ВКС са проучили голямо количество информация и са анализирали значителен обем статистически данни. Изводите и констатациите в него почиват на задълбочено изследване на всички документи, относими към темата за военното правораздаване, а именно - Анализ на натовареността на съдилищата през 2016 година, приет от СК на ВСС с решение по Протокол № 29/18.07.2017 г., Анализ на натовареността на съдилищата през 2017 година, приет от СК на ВСС с решение по Протокол № 17/29.05.2018 г., Анализ на натовареността на съдилищата през 2018 година, приет от СК на ВСС с решение по Протокол № 20/25.06.2019 г., Анализ на натовареността на военните съдилища през 2016 година, приет от СК на ВСС с решение по Протокол № 29/18.07.2017 г., Проект на анализ на натовареността на военните съдилища през 2017 година на СК на ВСС, Проект на анализ на натовареността на военните съдилища през 2018 година на СК на ВСС, Отчетен доклад за дейността на Военно-апелативния съд и военните съдилища в Република България през 2016, 2017 и 2018 година, Отчетен доклад за дейността на Софийския военен съд през 2017 и 2018 година, Доклад за дейността на Военен съд – Сливен през 2016, 2017 и 2018 година, Годишен доклад за дейността на Военен съд - Пловдив през 2016, 2017 и 2018 година, Анализ-доклад на дейността на военните съдилища в периода 2014 - 2015 година на Върховния касационен съд, Годишен доклад за дейността на Върховния касационен съд за 2016 г. - част I Наказателна колегия, Годишен доклад за дейността на Върховния касационен съд за 2017 г. - част I Наказателна колегия, Годишен доклад за дейността на Върховния касационен съд за 2018 г. - част I Наказателна колегия, Статистически отчет за 2019 г. ВАС и военни съдилища, изпратен от ВАС, Справка 2 „Свършени дела, разпределени по съд, чието решение се атакува, и резултат“ за периода 01.01.2019 г. – 31.12.2019 г., изготвена от отдел „Информационни системи, комуникация и съдебна статистика“ на ВКС.
Изготвеният Анализ на дейността на военните съдилища в периода 2016-2019 година съдържа сериозен анализ на статистическите данни и констатации за постъпили и разгледани дела по вид процедури и текстове от НК за всяка една от годините и динамиката на постъпление на делата, диференцирани процедури, н.ч.д. за мерки за неотклонение по чл. 64, чл. 65 от НПК и т.н.. В анализа е изследвано също така съотношението на натовареността по щат и спрямо делата на специализираните и общите съдилища за всяка от годините в периода и така е очертана натовареността на съдиите от окръжните военни съдилища и Военно-апелативния съд на база количествени показатели.
С оглед обективна оценка за действителната натовареност на военните съдилища, съдиите от ВКС са очертали в анализа и характеристиките на разглежданите от тези съдебни органи дела съобразно фактическата им и правна сложност. За тази цел са използвани коефициентите за фактическа и правна сложност на делата, прилагани от Наказателна колегия на ВКС, приети с решение на ОСНК на ВКС от 2013 г. (доколкото такива не са изработени все още от ВСС). Въз основа на предоставени от окръжните военни съдилища и Военно-апелативния съд справки за разгледаните дела в периода 2016 г. – 2019 г., съдиите от ВКС са извели данни за тяхната натовареност по критерия „сложност на делата” за всяка от анализираните години. В тази си част анализът съдържа констатации относно изхода на делата от инстанционен контрол (констатации относно данните за резултатите на военно-окръжните съдилища по върнати след обжалване и протестиране актове пред военно-апелативния съд, констатации относно данните за резултатите на Военно-апелативния съд по върнати след обжалване и протестиране актове пред Върховния касационен съд) и бързина на производствата.
Предвид значимостта на анализа и отчитайки приноса на съдиите от ВКС в този процес, както и високите професионални резултати при изпълнение на функциите им, КСКНСС счита за целесъобразно съдия Галина Захарова – зам.-председател на ВКС и председател на наказателна колегия на ВКС, съдия Галина Тонева – председател на второ наказателно отделение на ВКС и съдия Даниела Атанасова – съдия от трето наказателно отделение на ВКС да бъдат поощрени с отличие „служебна благодарност и грамота“ и „парична награда“ в размер на 1000 (хиляда) лева.

12.3.  Да се изпрати  препис от решението,  ведно с  предложението по т. 12.1. на Комисия „Бюджет и финанси“ към Пленума на ВСС, за становище относно наличието на финансова обезпеченост.

13. ОТНОСНО: Становище от г-жа Иваничка Славкова – съдия в Окръжен съд – Варна, член на работната група по наказателни дела, сформирана към КСКНСС относно призоваване на прокуратурата по електронен път.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
13.1.  Приема за сведение становището от г-жа Иваничка Славкова - съдия в Окръжен съд – Варна, член на работната група по наказателни дела, сформирана към КСКНСС във връзка с призоваване на прокуратурата по електронен път.

13.2. Изпраща становището на Комисия „Професионална квалификация и информационни технологии“ към Пленума на ВСС, по компетентност.

13.3. Изпраща становището на госпожа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, за сведение.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:   / п /

                                                                                ДАНИЕЛА МАРЧЕВА